กระทรวงพาณิชย์ เร่งแก้ไขปัญหาขาดแคลนแรงงานเก็บลำไย
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า กระทรวงพาณิชย์ จังหวัดและกระทรวงเกษตรและสหกรณ์ ต้องร่วมมือกับเกษตรกร ช่วยกันแก้ไขปัญหาการขาดแคลนแรงงานในการเก็บลำไยซึ่งที่ผ่านมาแรงงานส่วนมากเป็นกลุ่มชนเผ่าแต่ในขณะนี้ประสบปัญหาการแพร่ระบาดของโรคโควิด-19 จึงทำให้แรงงานเก็บลำไยในส่วนนี้ติดปัญหา รวมทั้งประเทศเวียดนามก็ติดปัญหาเนื่องจากประเทศไทยระบายสินค้าลำไยลูกร่วงไปที่เวียดนามแต่ตอนนี้ประเทศเวียดนามก็มีผลผลิตลำไยออกมาจำนวนมาก ดังนั้นอาจเป็นปัญหาซ้ำซ้อนจึงต้องช่วยกันแก้ไขปัญหานี้ต่อไป กระทรวงพาณิชย์มีมาตรการรองรับโดยให้ความช่วยเหลือผู้ที่รวบรวมลำไยเพื่อส่งทั้งในและต่างประเทศกิโลกรัมละ 3 บาท พร้อมจัดกิจกรรมรณรงค์ให้คนไทยช่วยกันบริโภคลำไย ขณะเดียวกัน จะนำลำไยไปขายในราคาพิเศษทั้งในรถ รถเร่ ร้านธงฟ้าและปั้มน้ำมัน เพื่อระบายสินค้า รวมทั้งมาตรการอื่นๆ ร่วมด้วย